# Budapest Főváros XVI. kerület Önkormányzatának

# Kulturális és Sport Bizottságának

# Szabályzata

# a spottevékenységet végző egyesületek részére meghirdetett pályázatok tartalmáról és

# a benyújtott pályázatok Bizottság általi értékelésének folyamatáról, valamint

# a támogatások folyósításáról és az elszámolás menetéről

# Budapest Főváros XVI. kerület Önkormányzatának Kulturális és Sport Bizottsága (továbbiakban: KSB) a Magyarország helyi önkormányzatairól szóló 2011. évi CLXXXIX. törvény, az államháztartásról 2011. évi CXCV. törvény (továbbiakban: Áht.), valamint a Budapest Főváros XVI. kerületi Önkormányzat Képviselő-testületének a kerületi lakosok közösségi célú igényeinek teljesítését vállaló civil szervezetek támogatásáról szóló 15/2015. (IV. 27.) önkormányzati rendeletének (továbbiakban: Rendelet) szabályai figyelembe vételével, a KSB saját hatáskörében, sportegyesületek részére kiírt és elbírált pályázatok tartalmát, értékelésének és elbírálásának rendjét az alábbiak szerint állapítja meg:

1. **Általános rendelkezések**

A Rendelet szerint a pénzben nyújtott támogatásokról kizárólag a költségvetésben meghatározott támogatási keretek terhére, azok összegéig, a költségvetésben meghatározott döntéshozó (továbbiakban: döntéshozó) dönt. A döntéshozó dönt arról, hogy a támogatási keret felhasználására pályázatot ír ki, vagy egyedi kérelem alapján dönt a felhasználásról. Ennek keretében a támogatási keret összegét meg is oszthatja a támogatás odaítélésének módja alapján.

A KSB a Rendelet szerinti azon támogatást melyben döntéshozó, és amely támogatást Budapest Főváros XVI. kerület Önkormányzatának Képviselő-testülete által az adott költségvetési évre vonatkozó Költségvetési rendeletében Kerületi Sport támogatása soron jóváhagyott, teljes egészében jelen szabályzat alapján a sportról szóló 2004. évi I. törvény alapján működő, a sportról szóló 2004. évi I. törvény alapján (továbbiakban: Stv) létrehozott nyilvántartásba vett olyan sportszervezetek részére kívánja pályázati úton támogatásként biztosítani, mely szervezet forma szerinti osztályozásának GFO kódja 521-es (továbbiakban: Sportszervezet).

A KSB a fentiek szerinti támogatást kizárólag pályázati úton kívánja odaítélni, mely pályázat kiírására, a támogatás odaítélésére, az elszámolás és a folyósítás módjára vonatkozóan a KSB az alábbi szabályzatot alkotja meg, összhangban az Áht. valamint a Rendelet előírásaival.

1. **A szabályzat hatálya**

1. Jelen szabályzat hatálya kiterjed minden olyan támogatásra melynek forrása a Budapest Főváros XVI. kerület Önkormányzatának Képviselő-testülete által az adott költségvetési évre vonatkozó Költségvetési rendeletében Kerületi Sport támogatása soron jóváhagyott keretből (továbbiakban: Költségvetési Keret) történik.
2. Jelen szabályzat hatálya kiterjed minden olyan támogatásra melynek odaítélése az Stv. alapján létrehozott sportszervezetek részére történik a KSB által.
3. Jelen szabályzat személyi hatálya kiterjed a KSB tagjaira, a támogatásban részesülő sportszervezetekre, valamint a támogatás odaítélésének és elszámolásának folyamatában bármilyen módon közreműködő Budapest Főváros XVI. kerület Polgármesteri Hivatalával munkaviszonyban, közszolgálati jogviszonyban álló dolgozóra.
4. **A támogatás célja**
5. A KSB a jelen szabályzat II. 1. pontjában meghatározott forrásból nyújtott támogatási összeget, kizárólag Budapest Főváros XVI. kerületében székhellyel vagy telephellyel rendelkező, az Stv. alapján létrehozott Sportszervezet részére (továbbiakban: pályázni jogosult szervezet) utánpótlás nevelés támogatására biztosítja, pályázati úton.
6. A jelen szabályzat hatálya alá tartozó támogatás nyújtásának célja, hogy a kerületben lakóhellyel vagy tartózkodási hellyel rendelkező, pályázni jogosult szervezetnél szövetségi igazolással, vagy a pályázni jogosult szervezet által kiadott tagsági nyomtatvánnyal rendelkező 18 év alatti fiatalok sportolási lehetőségét a lehető legkiterjedtebb támogatási hálóval biztosítsa.
7. **A támogatás odaítélésének módja**
8. A támogatás odaítélése kizárólag pályázati úton történhet a Rendelet előírásának figyelembevételével. A jelen szabályzat hatálya alá tartozó támogatás egyedi kérelem alapján nem nyújtható. A támogatás odaítélése egy naptári évre történik.
9. A pályázat tervezett szövegét minden naptári évben, a költségvetési keret összegének ismeretében, a Költségvetési rendelet elfogadását követő első KSB ülésen a KSB elnökének előterjesztése alapján a KSB fogadja el.
10. A pályázat szövegezése és tartalma kialakításánál a Rendelet valamint az Áht. szabályait jelen szabályzat rendelkezéseivel összhangban kell kezelni.
11. A pályázatot minden év legkésőbb január 30. napjáig meg kell jelentetni, úgy, hogy elegendő idő álljon a pályázók rendelkezésére a pályázat benyújtására. A pályázat meghirdetésének időtartama 30 napnál rövidebb nem lehet.
12. A jelen szabályzat hatálya alá tartozó támogatás odaítélése kizárólag olyan pályázni jogosult szervezet részére történhet, aki legalább a pályázat kiírását megelőző naptári év január 1. napját megelőzően bejegyzésre került és működik.
13. A jelen szabályzat hatálya alá tartozó támogatás mértéke mindösszesen a Költségvetési Keret összege.
14. Egy pályázni jogosult szervezet részére egy költségvetési évben nyújtandó támogatás összege megegyezik a XVI. kerületben lakóhellyel vagy tartózkodási hellyel rendelkező, pályázni jogosult szervezetnél, szövetségi igazolással rendelkező igazolt sportoló, vagy a pályázni jogosult szervezet által kiadott tagsági nyomtatvánnyal rendelkező 18 év alatti azaz a 18. életévüket be nem töltött sportolók (továbbiakban: ifjú sportolók) által az adott naptári évben január 1-jétől kezdődően megállapított az adott naptári évben január 1-jét követően, de adott naptári év december 31-ét megelőzően megfizetendő a fejenként legfeljebb 15.000 Ft/fő/hó összegű tagdíjak összegével.
15. A támogatás odaítélése pályázati úton történik, azonban a KSB jelen szabályzatával kötelezi magát, hogy az érvényes pályázatot benyújtó valamennyi pályázni jogosult szervezet részére a IV. 10. pontjában meghatározott legmagasabb nyújtható támogatási összeget ítéli meg.
16. A benyújtott pályázatban a jogszabályok által kötelezően meghatározott, az Önkormányzat vagy a Polgármesteri Hivatalban érvényes egyéb szabályzatokban szereplő kötelező elemeken túl, pályázni jogosult szervezetnek meg kell jelölni, hogy a támogatást – figyelembe véve az ifjú sportolók taglétszámát és a fizetendő tagdíj összegét – milyen támogatási összegben igényli.
17. A támogatás adott költségvetési évre adott pályázni jogosult szervezetnek meghatározott maximális összege (továbbiakban: maximális támogatási összeg) a pályázni jogosult szervezet részére a IV. 9. pontban benyújtott általa igényelt összeg.
18. A maximális támogatási összeg azonban a pályázni jogosult szervezet részére csak abban az esetben jár, ha a pályázat folyósításának évében a pályázni jogosult szervezetnél sportigazolással rendelkező ifjú sportolók által befizetett tagdíjak összege eléri vagy meghaladja a maximális támogatási összeget.
19. Amennyiben a IV. 11. pont szerint a pályázni jogosult szervezetnél, az ifjú sportolók által befizetett tagdíjak összege nem éri el az adott naptári évben odaítélt maximális támogatási összeget, akkor a pályázni jogosult szervezet részére folyósított támogatás a pályázni jogosult szervezetnél, az ifjú sportolók által adott naptári évben befizetett tagdíjak összege.
20. A támogatás jelen szabályzat szerinti odaítéléséről a KSB legkésőbb adott naptári év március 31. napjáig dönt.

1. **A támogatás nyújtása, az elszámolás rendje**
2. Amennyiben a pályázni jogosult szervezet határidőben, érvényes pályázatot ad be, akkor támogatottá válik és részére a KSB a maximális támogatási összeget ítéli meg, vele a támogatási szerződés a maximális támogatási összegre, mint keretösszegre kötődik, utánpótlás-nevelés támogatási jogcímen.
3. A támogatott a támogatási szerződés hatálya alatt minden negyed évet követően bejelenti a pályázni jogosult szervezetnél sportigazolással rendelkező ifjú sportolók által befizetett tagdíjak arra a negyedévre esedékes és befizetett összegét. Ezen összeg igazolására a támogatott csatolja a teljes összegre vonatkozó, az adott naptári negyedévre készült bevételi pénztárbizonylatokat vagy átutalási bizonylatot, melyen szerepel az ifjú sportoló neve, lakcíme és a befizetéssel rendezni kívánt időszak dátuma. A befizetések és azok bevételezésének bizonyítására a támogatott csatolja a bevételekről a tételes főkönyvi kartont, valamint havonta készített főkönyvi kivonatot is.

Támogatott sportszervezet képviselője csatolja továbbá nyilatkozatát - az első negyedéves bejelentési kötelezettség teljesítésekor minden ifjú sportoló esetében, a második, harmadik és negyedik negyedéves bejelentési kötelezettség teljesítésekor csak az ifjú sportoló adataiban történt változás vagy év közben a sportszervezetnél új tagsági jogviszonyt létesítő ifjú sportoló esetén – az ifjú sportoló kerületi lakcíméről, illetve arról, hogy a lakcím az ifjú sportoló lakcímkártyáján feltüntetett állandó vagy ideiglenes lakcímmel megegyezik. Támogató minden negyedévben hivatalból ellenőrzi az ifjú sportolók XVI. kerületi állandó vagy ideiglenes lakcímét. Amennyiben a bevételi bizonylaton ezek az adatok nem, vagy csak hiányosan szerepelnek, úgy a befizetésről szóló nyugta vagy számla csatolása is szüksége.

1. Támogatott az adott negyedévi bejelentési kötelezettsége teljesítésekor bejelentheti az előző negyedévben nem bejelentett, előző negyedévre esedékes, de az ifjú sportoló által a tárgyi negyedévben teljesített támogatási összeget is.
2. A támogatott részére a támogatás 4 részletben kerül folyósításra. Az első részlet az adott naptári év első negyedévét követően 30 napon belül esedékes, amennyiben a támogatott bejelentési kötelezettségének a negyedévet követő hónap 15. napjáig eleget tett. A második, harmadik és negyedik negyedév folyósítása a naptári negyedévet követő 15 napon belül esedékes, amennyiben a támogatott bejelentési kötelezettségének a negyedév utolsó napjáig eleget tett.
3. Amennyiben a támogatott az V. pont 4. pontjában foglalt határnapra a bejelentési kötelezettségét nem teljesíti, de bejelentési kötelezettségének az adott negyedévet követően 30. napig eleget tesz, úgy a folyósítás a bejelentési kötelezettség teljesítését követő 60. nap.
4. Támogatott vállalja, hogy az Önkormányzat által a bejelentésében foglalt adatok helyességének ellenőrzéséhez minden szükséges segítséget és felvilágosítást megad.
5. Amennyiben a támogatott egy naptári évben egy alkalommal bejelentési kötelezettségének teljes körűen - az utolsó negyedévet kivéve - az adott negyedévet követő 30. napig nem tesz eleget, úgy támogatása a maximális támogatási keretösszeg ¾-ére csökken, és támogatást kizárólag a következő negyedévet követő bejelentési kötelezettségének teljesítésekor kaphat. Amennyiben a támogatott egy naptári évben két alkalommal - az utolsó negyedévet kivéve - bejelentési kötelezettségének teljes körűen az adott negyedévet követő 30. napig nem tesz eleget, úgy támogatása a maximális támogatási keretösszeg felére csökken és támogatást kizárólag a következő negyedévet követő bejelentési kötelezettségének teljesítésekor kaphat. Amennyiben a támogatott egy naptári évben három alkalommal – kivéve az utolsó negyedévet - bejelentési kötelezettségének teljes körűen az adott negyedévet követő 30. napig nem tesz eleget, úgy támogatása a maximális támogatási keretösszeg 10 %-ára csökken, melyet bejelentési kötelezettségének teljesítését követően legkésőbb a naptári év december 15-éig igényelhet. Ennek elmulasztása esetén részére támogatás az adott naptári évre nem folyósítható.
6. Amennyiben a támogatott egy naptári évben az utolsó negyedéves bejelentési kötelezettségének teljes körűen a naptári évet követő 30. napig nem tesz eleget, az adott negyedévre vonatkozóan még fennmaradó maximális támogatási összegig nyújtható támogatását elveszti, és a támogatás összege az eltelt naptári évben részére nyújtott támogatások összege lesz.
7. Amennyiben az eljárás során az Önkormányzat által folytatott ellenőrzés alapján kiderül, hogy a bejelentéskor támogatott nem valós adatokat közölt, úgy a továbbiakban az adott naptári évben támogatás nem folyósítható részére, a valós adatok alapján sem.
8. A KSB által jelen szabályzat hatálya alatt nyújtott támogatások célja minden esetben az utánpótlás-nevelés támogatása. Az elszámolás körében a KSB által meghatározott költségnemek számolhatóak el, azzal, hogy amennyiben a támogatott az utánpótlás nevelésen kívüli tevékenységeket is végez, akkor a több tevékenységével kapcsolatos, illetve a nem kizárólag az utánpótlás nevelésével összefüggő költségek kizárólag arányosítva számolhatóak el.
9. A pályázó az elszámolási kötelezettségének az adott naptári év utolsó negyedévét követően február 15. napjáig eleget kell, hogy tegyen. Amennyiben ennek nem tesz eleget, úgy következő naptári évre benyújtott pályázata érvénytelennek minősül, valamint az előző évre részére folyósított támogatást a támogatási szerződésben foglalt határnapig visszafizetni köteles.
10. Az utánpótlás neveléssel összefüggő támogatások az Európai Bizottság határozata alapján nem tekinthető az EUMSZ 107. cikke (1) bekezdésének hatálya alá tartozó állami támogatásnak. Fentiek alapján amennyiben a támogatott az V. 7. pontban foglaltakat megszegve, valótlan adatokat elszámolásával jut olyan támogatáshoz, mely nem utánpótlás-neveléssel szorosan összefüggő támogatásnak tekinthető, úgy a valótlan adatok közlésének felfedését követően részére a továbbiakban a jelen szabályzat hatálya alá tartozó támogatás nem ítélhető oda.
11. Amennyiben a támogatott az utánpótlás neveléssel szorosan nem összefüggő kifizetéseivel kíván elszámolni, úgy elszámolása nem fogadható el. Amennyiben a IV. 9. pontban foglalt határidőben valós, kizárólag az utánpótlással összefüggő költségekkel mégis el tud számolni, úgy elszámolása utólagosan elfogadható, és a következő naptári évben a részére adható, a IV. 9. pontja alapján számított maximális támogatási összeget 10%-al csökkenteni kell.
12. Amennyiben a támogatott önkormányzati tulajdonú ingatlant bérel, illetve használ, úgy időarányosan, negyedévenként a következő negyedévekre kötelezően, más időszakra választása szerint, a támogatás folyósítása pénzmozgás nélkül történik, az Önkormányzat számláján történő jóváírással, a negyedévekre esedékes bérleti díj összegével megegyező összegben.
13. A bérleti díjban történő jóváírás nem kötelezően jelenti, hogy a bérleti díj kötelezően elszámolható tétel, különös tekintettel az V. 10. pontjában foglaltakra.

A Szabályzat 2018. január 1-jétől lép hatályba.

Budapest, 2019. január 21.

Antalóczy Csaba

bizottsági elnök